Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 266

11. évfolyam Évi óraszám: 222 óra Belépõ tevékenységformák Általános és személyiség-lélektan: Az ember lelki jelenségeinek minél többoldalú és minél alaposabb megismerése. Az ember legfontosabb lelki mûködéseinek ismerete és a lelki mûködések közötti kapcsolat fejlesztése. Mindennapos élethelyzetek, döntési szituációk elemzése. Egyéni és csoportos anyaggyûjtés és szakirodalom-elemzés. Fejlõdéslélektan és szocializáció: A fejlõdéslélektan és a szocializációra ható integrált hatásmechanizmus több oldalról történõ megismerése, az ehhez rendelkezésre álló ismeretterjesztõ kiadványok használata. Annak tudatosulása, hogy az ember biológiai, szociális és pszichológiai lény. Az életkorok szerinti fejlõdés rendszerszemléletû megismerése. Egyéni és csoportos anyaggyûjtés, elõadás tartása. Egészséggondozás: Az ember és környezete integrált hatásmechanizmusának megismerése, az ehhez rendelkezésre álló ismeretterjesztõ folyóiratok, könyvek és egyéb információhordozók használata. Az egészséges életmód, a rendszeres testmozgás szükségességének felismerése, a helyes attitûd kialakítása. Az egészségkárosító magatartás egyéni és társadalmi hátrányainak belátása. Önálló anyaggyûjtés és elõadások megtartása. Általános és személyiség-lélektan Témakörök Tartalmak Bevezetés az általános lélektanba Az általános lélektan fogalma, tárgya, jelentõsége. A lelki jelenségekrõl általában. Érzékelés—észlelés Fiziológiai alapok. Külsõ-belsõ érzékelés. Fény, színek, pontok, csíkok, formák, komplex képek észlelése. A távolság, a nagyság, az idõ és a mozgás észlelése. Konstanciák. A percepció jelensége és formái. Figyelem, álom, ábránd Fiziológiai alapok és alapfogalmak. A figyelem fajtái és tulajdonságai. Figyelmi zavarok. Alvás, álom, ábránd. Tanulás—tudás Fiziológiai alapok, tanulási formák. Tanulási stílus, tanulási stratégiák. A tanulás lehetséges forrásai. Emlékezet és képzelet Fiziológiai alapok. Rövid távú, hosszú távú és nagyon hosszú távú emlékezet. A memória szerkezete, modelljei és szerepe a tanulásban. Észlelet—emlékezet—képzelet. A képzelet természete, jelentõsége és fajtái. Gondolkodás, intelligencia és kreativitás Gondolkodás fogalma, folyamata és fázisai. Kommunikáció, nyelv, kultúra. Intelligencia, kreativitás lényege és jellemzõi. Intelligencia mérésére alkalmazható módszerek. Érzelem Érzelmi állapot lényege és fiziológiája. Érzelmek osztályozása és típusai. Érzelmi zavarok okai és megnyilvánulási formái. Motiváció Szükségletek hierarchiája. Személyiség – Temperamentum – jellem A személyiség-lélektan alapfogalmai. A személyiség összetevõi és ezek összefüggései. Az ember viselkedését kialakító tanulási alapelvek késztetés, vezetõ ingerválasz megerõsítés. Temperamentum- és személyiségtipológia. Az érett személyiség kritériumai. Az egészséges személyiség. Fejlõdéslélektan és szocializáció Témakörök Tartalmak Az érés és fejlõdés fogalma, törvényszerûségei A fejlõdéslélektan fogalma, szerepe. Az érés és fejlõdés menete, folyamata és törvényszerûségei. Pszichikus fejlõdés folyamata. Életkori periodizáció. A szenzoros és a kognitív mechanizmusok fejlõdése A mozgástér szerepe. Az érzékszervi-mozgásos értelmi fejlõdés. A verbális és nemverbális kommunikáció fejlõdése. A gyermeki világkép és gondolkodás fejlõdése. Az énkép és éntudat fejlõdése. A tanulás mint viselkedésmódosulás Viselkedés — tanulás utánzás útján. Az empátia és identifikáció a tanulás során. Az érdeklõdés és értékorientáció fejlõdése. Az érzelmi-akarati élet fejlõdése Az érzelmek és akarat fejlõdése. A korai anya — gyerek-, apa — gyerek-kapcsolat. Pszichoszexuális fejlõdés. A játéktevékenység, a rajz és ábrázolás fejlõdése. Szerelem és intim kapcsolatok. Az életkorok szerinti fejlõdés A születés elõtti fejlõdés. Az újszülött és csecsemõkor fejlõdéslélektana. A kisgyermek és az óvodás pszichés jellemzõi. Kisiskolás- és pubertáskor. A serdülõ- és ifjúkor pszichés jellemzõi. A férfi és a nõi szerep kifejlõdése. A felnõttkor szakaszai és feladatai, az érett felnõtt pszichés jellemzõi. Felnõttkor— öregedés — öregkor — aggkor. A gyász. Egészséggondozás Témakörök Tartalmak Az ember mint bioszociális lény Szükségletek, szükségletrendszerek. Az ember és környezete Környezeti tényezõk hatása az ember egészségére, a környezetbiztonság szerepe, szabályozásai. Az emberi tevékenység hatása az ökoszisztémára. Az ökoszisztémák hatása az emberre. A környezetvédelem prioritásai (levegõ, víz, talaj, hulladékkezelés stb.). A környezetszennyezés formái és hatásai. Környezeti és természeti katasztrófák. A mesterséges környezet és az ember A mikroszociális környezet szocializációja és az egészség. A makroszociális környezet hatása az egészségre. A magasabbrendû szükségletek és az egészség összefüggése. Pozitív életvezetés. Az emberiség globális problémái Társadalmi és gazdasági változások. Nemzetközi konfliktusok, háborúk, túlnépesedés, migráció és az ehhez kapcsolódó gondozási feladatok. AIDS, munkanélküliség, szegénység. Az emberiség globális problémáival foglalkozó nemzetközi megállapodások, szerzõdések és szervezetek (Maastricht, Schengen, Amszterdam, WHO stb.), ezek megvalósulása Magyarországon. Az életmódot meghatározó tényezõk Az életmód és az életmódot befolyásoló tényezõk. Testi-lelki terhelhetõség. Anyagi feltételek (pénz, jövedelem, ökológiai és tárgyi feltételek). Iskola, munka, foglalkozások. Végzettség, szakképzettség, munkanélküliség. Emberi közösségek, emberi kapcsolatok. Értékek. A család A család szerkezete, funkciói, hagyományos és mai sajátosságai. A család életciklusai, családi szerepek. A család mûködése, mûködésének zavarai, krízisei. A család mint az életmód kerete, ártó-védõ hatások. A család- és gyermekvédelem intézményei. Egészségügyi, szociális intézményrendszer A különbözõ életciklusokhoz kapcsolódó intézményrendszerek. A különbözõ feladatok megvalósításában együttmûködõ intézmények. Az intézmények közötti együttmûködés, a segítõ hálózat kiépülése. A továbbhaladás feltételei Általános és személyiség-lélektan: A tanulók tudják az általános lélektani alapfogalmakat megfogalmazni, felismerni, besorolni, az egyes lelki jelenségeket osztályozni, a tanulási módszereket és stratégiát alkalmazni. Tudják megnevezni az emlékezet és a képzelet alapfogalmait, az érzékelés, észlelés alapfogalmait, a gondolkodás, intelligencia és a kreativitás alapfogalmait. Szerezzenek tapasztalatokat saját lelki jelenségeikrõl és azok mûködésérõl, tudják megnevezni a motiváció és az érzelem, az emberi személyiség alapfogalmait és ez utóbbit tudják összevetni saját személyiségükkel. Fejlõdéslélektan és szocializáció: A tanulók tudjanak a fejlõdéslélektan rendszerében tájékozódni. Értsék a fejlõdéslélektan lényegét, hogy tudatosuljon bennük az emberi pszichikum fejlõdésének folyamata, ismerjék fel a fejlõdéslélektan biológiai és szociális összefüggéseit. A tanulók tudják megmagyarázni a szocializáció legfõbb területeit és ezek jellemzõit, meghatározni az érés és fejlõdés törvényszerûségeit. A tanulók tudják meghatározni a tanulás és viselkedésmódosítás szerepét, az érzelmi és akarati fejlõdés összefüggéseit, alkalmazzák az életkori periodizációnak megfelelõ ismereteiket. Tudják felsorolni a szenzomotoros és kognitív fejlõdés menetét. Egészséggondozás: A tanulók ismerjék fel az egészséget erõsítõ értékeket, tudják ismertetni a különbözõ intézmények közötti kapcsolattartás formáit, a segítõ hálózat szerepét a komplex ellátásban. Alakítsák ki az egészséges életmód igényét, sajátítsák el az egészséget elõsegítõ magatartást. A tanulók tudják az egészséget értékként kezelni, és tudják megnevezni az egészségügy legfontosabb országos és helyi intézményeit, azok feladatait.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes